Tanskan kuningaskunnan aloite neuvoston säädöksen antamiseksi Euroopan poliisiviraston perustamisesta tehdyn yleissopimuksen (Europol-yleissopimus) 43 artiklan 1 kohdan perusteella tehtävästä pöytäkirjasta kyseisen yleissopimuksen muuttamisesta



Virallinen lehti nro C 172 , 18/07/2002 s. 0015 - 0023



Tanskan kuningaskunnan aloite neuvoston säädöksen antamiseksi Euroopan poliisiviraston perustamisesta tehdyn yleissopimuksen (Europol-yleissopimus) 43 artiklan 1 kohdan perusteella tehtävästä pöytäkirjasta kyseisen yleissopimuksen muuttamisesta (2002/C 172/05) EUROOPAN UNIONIN NEUVOSTO, joka ottaa huomioon yleissopimuksen Euroopan poliisiviraston perustamisesta(1) ja erityisesti sen 43 artiklan 1 kohdan, ottaa huomioon Tanskan kuningaskunnan aloitteen(2), ottaa huomioon Euroopan parlamentin lausunnon(3), ottaa huomioon Europolin hallintoneuvoston lausunnon(4), sekä katsoo seuraavaa: (1) Euroopan unionista tehdyn sopimuksen 30 artiklan 2 kohdasta seuraa, että neuvosto edistää muun muassa Europolin kautta tapahtuvaa yhteistyötä eri alueilla viiden vuoden kuluessa Amsterdamin sopimuksen 1 päivänä toukokuuta 1999 tapahtuneesta voimaantulosta. (2) Tampereella lokakuussa 1999 kokoontunut Eurooppa-neuvosto korosti, että Europol on avainasemassa valtioiden rajat ylittävän rikollisuuden tutkimiseen liittyvässä jäsenvaltioiden viranomaisten välisessä yhteistyössä tukemalla unioninlaajuista rikosten ehkäisemistä, analysointia ja tutkintaa. Samassa yhteydessä Eurooppa-neuvosto kehotti neuvostoa antamaan Europolille sen tarvitseman tuen, ON PÄÄTTÄNYT tehdä pöytäkirjan Euroopan poliisiviraston perustamisesta tehdyn yleissopimuksen muuttamisesta. Pöytäkirjan teksti on liitteenä, ja Euroopan unionin jäsenvaltioiden hallitusten edustajat ovat tänään allekirjoittaneet sen, ja SUOSITTAA että jäsenvaltiot hyväksyvät pöytäkirjan valtiosääntöjensä asettamien vaatimusten mukaisesti. Tehty ... Neuvoston puolesta Puheenjohtaja ... (1) EYVL C 316, 27.11.1995, s. 2. (2) EYVL ... (3) EYVL ... (4) EYVL ... LIITE Euroopan poliisiviraston perustamisesta tehdyn yleissopimuksen (Europol-yleissopimus) 43 artiklan 1 kohdan perusteella tehty PÖYTÄKIRJA kyseisen yleissopimuksen muuttamisesta TÄMÄN PÖYTÄKIRJAN KORKEAT SOPIMUSPUOLET, jotka ovat Euroopan poliisiviraston perustamisesta tehdyn yleissopimuksen sopimuspuolia ja Euroopan unionin jäsenvaltioita, VIITTAAVAT ... päivänä ... kuuta ... annettuun Euroopan unionin neuvoston säädökseen, SEKÄ KATSOVAT SEURAAVAA: (1) Europol-yleissopimusta olisi muutettava neuvostossa käytyjen keskustelujen perusteella. (2) Europolille olisi annettava tarpeellista tukea, jotta se voisi toimia tehokkaasti eurooppalaisen poliisiyhteistyön keskeisenä tekijänä. (3) Europol-yleissopimukseen olisi tehtävä tarpeelliset muutokset, jotta voitaisiin vahvistaa Europolin kykyä antaa kansallisille poliisiviranomaisille operatiivista tukea. (4) Eurooppa-neuvosto on korostanut, että Europol on avainasemassa valtioiden rajat ylittävän rikollisuuden tutkimiseen liittyvässä jäsenvaltioiden viranomaisten välisessä yhteistyössä tukemalla unioninlaajuista rikosten ehkäisemistä, analysointia ja tutkintaa. Samassa yhteydessä Eurooppa-neuvosto kehotti neuvostoa antamaan Europolille sen tarvitseman tuen, OVAT SOPINEET SEURAAVISTA MÄÄRÄYKSISTÄ: 1 artikla Muutetaan Europol-yleissopimus seuraavasti: 1. Korvataan 2 artikla seuraavasti: " 2 artikla Tavoite 1. Osana Euroopan unionista tehdyn sopimuksen 29 artiklan mukaista jäsenvaltioiden välistä yhteistyötä, Europolin tavoitteena on tässä yleissopimuksessa tarkoitettujen toimenpiteiden avulla parantaa jäsenvaltioiden toimivaltaisten viranomaisten tehokkuutta ja niiden yhteistyötä vakavan kansainvälisen rikollisuuden estämisessä ja torjunnassa, kun sillä on kahdessa tai useammassa jäsenvaltiossa sellaisia vaikutuksia, että ottaen huomioon rikosten laaja-alaisuus, merkitys ja seuraukset jäsenvaltioiden yhteinen toiminta on välttämätöntä. 2. Rikollisuuden eri muotoja tai niihin liittyviä erityispiirteitä koskeva Europolin toimivalta käsittää myös: 1. näihin rikollisuuden muotoihin tai niiden erityispiirteisiin liittyvän rahanpesun; 2. niiden liitännäisrikokset. Rikollisuuteen liittyvinä pidetään ja 8 ja 10 artiklassa tarkoitettujen yksityiskohtaisten sääntöjen mukaan sellaisiksi luetaan: - rikokset Europolin toimivaltaan kuuluvien tekojen suorittamiseen tarvittavien keinojen hankkimiseksi, - rikokset, jotka tehdään Europolin toimivaltaan kuuluvien tekojen suorittamisen helpottamiseksi tai niiden toteuttamiseksi, - rikokset, jotka tehdään Europolin toimivaltaan kuuluvien tekojen rankaisematta jäämisen varmistamiseksi. 3. Tässä yleissopimuksessa tarkoitetaan toimivaltaisilla viranomaisilla jäsenvaltioissa olevia julkisia elimiä, siltä osin kuin ne kansallisen lainsäädännön mukaan ovat toimivaltaisia rikollisuuden estämisessä ja sen torjunnassa. 4. Toimivaltaiset kansalliset viranomaiset arvioivat asianomaisen jäsenvaltion kansallisen lainsäädännön mukaisesti, voidaanko tiettyä rikollisuuden muotoa pitää tässä artiklassa tarkoitettuna vakavana kansainvälisenä rikollisuutena.". 2. Muutetaan 3 artikla seuraavasti: a) korvataan 1 kohdan 4 alakohta seuraavasti: "4) helpottaa jäsenvaltioissa tehtävää tutkintaa välittämällä kansallisille yksiköille kaikki tässä suhteessa asiaankuuluvat tiedot tai antamalla analyysitukea kyseiselle tutkinnalle tukea pyytävän jäsenvaltion kansallisen lainsäädännön mukaisesti ja yksinomaan kyseisen jäsenvaltion vastuulla,"; b) lisätään kohta seuraavasti: "4. Europol toimii myös euron väärentämisen torjunnan eurooppalaisena yhteyspisteenä, sanotun kuitenkaan rajoittamatta Genevessä 20 päivänä huhtikuuta 1929 allekirjoitetun, väärän rahan valmistamisen vastustamista koskevan yleissopimuksen sekä sen pöytäkirjan soveltamista.". 3. Muutetaan 4 artikla seuraavasti: a) poistetaan 2 kohdan ensimmäinen virke; b) lisätään kohta seuraavasti: "4a. Myös muut toimivaltaiset viranomaiset voivat suorittaa 4 kohdassa määriteltyjä tehtäviä 4 ja 6 alakohdassa tarkoitettuja tehtäviä lukuun ottamatta."; c) korvataan 7 kohta seuraavasti: "7. Kansallisten yksiköiden johtajat kokoontuvat säännöllisesti avustamaan Europolia omasta aloitteestaan tai pyydettäessä neuvoillaan.". 4. Lisätään 6 artiklaan kohta seuraavasti: "3. Edellyttäen, että noudatetaan hallintoneuvoston yhteistä valvontaviranomaista kuultuaan määrittelemiä ehtoja, Europol voi käsitellä myös muita tietoja tehtäviensä suorittamisessa tarvittavina taustatietoina 14 artiklassa mainittujen periaatteiden mukaisesti edellyttäen lisäksi, että kyseisiä tietoja ei käytetä tai toimiteta muutoin kuin 1 kohdassa tarkoitettua atk-tietojärjestelmää koskevien määräysten mukaisesti.". 5. Muutetaan 8 artikla seuraavasti: a) korvataan 1 kohdassa ilmaisu "2 artiklan 3 kohdan" ilmaisulla "2 artiklan 2 kohdan"; b) korvataan 4 kohdassa ilmaisu "2 artiklan 3 kohdan" ilmaisulla "2 artiklan 2 kohdan". 6. Muutetaan 9 artikla seuraavasti: a) korvataan 1 kohdassa ensimmäinen virke seuraavasti: "1. Kansalliset yksiköt, yhteyshenkilöt sekä Europolin johtaja, apulaisjohtajat ja asianmukaisesti valtuutetut työntekijät ovat oikeutettuja tallentamaan tietoja suoraan ja hakemaan niitä tietojärjestelmässä."; b) lisätään kohta seuraavasti: "4. Myös toimivaltaiset viranomaiset voivat tehdä hakuja Europolin tietojärjestelmään. Haun tuloksesta käy kuitenkin ilmi vain se, ovatko haetut tiedot Europolin tietojärjestelmässä. Lisätietoja voidaan tämän jälkeen saada Europolin kansallisen yksikön välityksellä.". 7. Muutetaan 10 artikla seuraavasti: a) korvataan 1 kohdassa johdantokappale seuraavasti: "1. Europol voi henkilötietojen lisäksi, jos se on 2 artiklan 1 kohdassa tarkoitettujen tavoitteiden toteuttamisen kannalta tarpeen, tallentaa muihin tietokantoihin tai niissä muuttaa ja käyttää Europolin toimivaltaan kuuluvia rikoksia, mukaan lukien 2 artiklan 2 kohdan 2 alakohdassa tarkoitetut liitännäisrikokset, koskevia tietoja, jotka on tarkoitettu tiettyyn erittelytyöhön ja jotka koskevat:"; b) korvataan 2 kohdan 1 alakohta seuraavasti: "1) analyytikot ja muut Europolin johdon tehtävään määräämät Europolin työntekijät."; c) lisätään 2 kohdan 2 alakohdan jälkeen alakohta seuraavasti: "Ainoastaan analyytikoilla on valtuudet tallentaa tietoja kyseiseen tietokantaan ja muuttaa niitä. Kaikki osallistuvat henkilöt saavat hakea tietoja tietokannasta."; d) korvataan 5 kohta seuraavasti: "5. Jos Europolilla on muiden säädösten nojalla oikeus tehdä kyselyjä muista tietojärjestelmistä automaattista tietojenkäsittelyjärjestelmää käyttäen, se voi tällä tavoin hankkia henkilötietoja, jos se on 3 artiklan 1 kohdan 2 alakohdassa tarkoitettujen tehtävien suorittamiseksi tarpeen. Asiaan sovellettavissa säännöksissä määrätään, miten Europol voi käyttää kyseisiä tietoja.". e) korvataan 8 kohdan toinen virke seuraavasti: "Toimitettujen tietojen levittämisestä ja niiden operatiivisesta käytöstä päättää kyseinen jäsenvaltio."; f) lisätään kohta seuraavasti: "9. Analyysiryhmä voi pyytää sellaisten kolmansien valtioiden ja kolmansien elinten edustajia, joiden kanssa Europolilla on sopimus ja joita meneillään oleva analyysi välittömästi koskee ja joiden osallistuminen on myös jäsenvaltioiden edun mukaista, osallistumaan analyysiin tarkkailijoina. Tietojen toimittaminen analyysitietokannasta kyseisille edustajille tapahtuu sovellettavan yhteistyösopimuksen mukaisesti. Kyseisten edustajien analyysitietokantaan sisällyttämistä varten toimittamien tietojen levittäminen ja niiden operatiivinen käyttö voi tapahtua ainoastaan mainittujen edustajien luvalla.". 8. Muutetaan 12 artikla seuraavasti: a) korvataan 1 kohdan ensimmäisen alakohdan johdantokappale seuraavasti: "1. Europolin 10 artiklan mukaisesti tehtäviensä hoitamiseksi ylläpitämän jokaisen automatisoidun henkilötietokannan osalta laaditaan rekisteriseloste, jossa ilmoitetaan:"; a) korvataan 1 kohdan toinen alakohta seuraavasti: "Europolin johtaja antaa jäljempänä 24 artiklassa tarkoitetulle yhteiselle valvontaviranomaiselle välittömästi tiedon tällaisen tietokannan perustamista koskevasta määräyksestä ja antaa sille tiedoksi kaikki asiakirjat esityksen laatimiseksi hallintoneuvostolle tarpeellisina pitämistään huomautuksista kahden kuukauden kuluessa asiakirjojen vastaanottamisesta. Asiakirjat toimitetaan myös hallintoneuvostolle."; c) korvataan 2 kohta seuraavasti: "2. Sen jälkeen, kun yhteisen valvontaviranomaisen lausunto on saatu tai kun 1 kohdassa määrätty kahden kuukauden määräaika on kulunut umpeen, hallintoneuvosto voi kahden kuukauden kuluessa antaa johtajalle tehtäväksi muuttaa tietokannan perustamista koskevaa määräystä tai sulkea tietokanta. Kyseinen muutos tai sulkeminen tulee voimaan aikaisintaan johtajan sitä koskevan päätöksen tekopäivänä.". 9. Korvataan 16 artikla seuraavasti: " 16 artikla Tarkastuskertomusten laatimista koskevat määräykset Europol varmistaa, että perustetaan järjestelyt, joilla 6 artiklassa tarkoitettuun atk-tietojärjestelmään tehtyjen pyyntöjen lainmukaisuutta voidaan valvoa tehokkaasti. Europol ja 23 ja 24 artiklassa tarkoitetut valvontaviranomaiset voivat käyttää näin kerättyjä tietoja ainoastaan tähän tarkoitukseen, ja tiedot poistetaan kuuden kuukauden kuluessa, paitsi jos ne ovat tarpeen parhaillaan suoritettavalle valvonnalle. Hallintoneuvosto päättää yksityiskohdista yhteistä valvontaviranomaista kuultuaan.". 10. Muutetaan 17 artikla seuraavasti: Korvataan 2 kohdassa ilmaisu "2 artiklan 4 kohdassa" ilmaisulla "2 artiklan 3 kohdassa". 11. Muutetaan 18 artikla seuraavasti: a) korvataan 1 kohdan 3 alakohta alakohdilla seuraavasti: "3. toimenpide on 2 kohdassa tarkoitettujen yleisten sääntöjen mukainen; säännöissä voidaan säätää poikkeamisesta 2 alakohdasta poikkeuksellisissa tapauksissa, tai 4. erityistapauksissa tiedot Europolille toimittanut jäsenvaltio nimenomaan antaa luvan niiden välittämiseen."; b) Korvataan 4 kohta seuraavasti: "4. Europol saa välittää jäsenvaltion sille välittämät tiedot kolmansille valtioille ja kolmansille elimille ainoastaan asianomaisen jäsenvaltion suostumuksella. Jäsenvaltio voi antaa tätä varten alustavan, yleisen tai muunlaisen suostumuksen. Jos Europolin ja vastaanottavan valtion tai elimen välillä on voimassa sopimus, jonka mukaan tietoja voidaan välittää, alustavan suostumuksen oletetaan olevan voimassa, ellei toisin ilmoiteta. Annettu tai oletettu suostumus voidaan peruuttaa koska tahansa. Jos tiedot eivät ole jäsenvaltion välittämiä, Europol varmistaa, että niiden välittäminen ei voisi 1) estää jäsenvaltioita hoitamasta asianmukaisesti toimivaltaansa kuuluvia tehtäviä, 2) uhata jäsenvaltion turvallisuutta tai sen yleistä järjestystä tai muulla tavoin vahingoittaa sitä.". 12. Korvataan 21 artiklan 3 kohta seuraavasti: "3. Edellä 10 artiklan 1 kohdassa tarkoitettuja henkilötietoja saa säilyttää enintään viisi vuotta. Määräaika alkaa uudelleen joka kerta sellaisen tapahtuman ajankohdasta, josta seuraa asianomaista henkilöä koskevien tietojen tallentaminen. Niiden säilyttämisen tarpeellisuus tutkitaan uudelleen joka kolmas vuosi ja uudelleen tutkimisesta tehdään merkintä.". 13. Lisätään 22 artiklaan kohta seuraavasti: "4. Jollei tämän artiklan määräyksistä muuta johdu, tässä osastossa määriteltyjä tietojen käsittelyä koskevia periaatteita sovelletaan asiakirjoissa oleviin tietoihin.". 14. Korvataan 24 artiklan 6 kohdassa ilmaisu "Se toimitetaan Euroopan unionista tehdyn sopimuksen VI osastossa määrättyä menettelyä noudattaen neuvostolle;" seuraavasti: "kertomus toimitetaan neuvostolle ja Euroopan parlamentille.". 15. Muutetaan 28 artiklaa seuraavasti: a) Korvataan 1 kohta seuraavasti: "1. Europolilla on hallintoneuvosto. Hallintoneuvosto 1) päättää yksimielisesti rajoista, joiden puitteissa Europol voi antaa jäsenvaltioille 3 artiklan 3 kohdassa tarkoitettua apua (3 artikla); 2) määrittää yksimielisesti yhteyshenkilöiden oikeudet ja velvollisuudet suhteessa Europoliin (5 artikla); 3) päättää yksimielisesti niiden yhteyshenkilöiden lukumäärästä, jotka jäsenvaltiot voivat lähettää Europoliin (5 artikla); 4) päättää yksimielisesti 6 artiklan 3 kohdassa tarkoitetusta tietojen käsittelystä Europolissa (6 artikla); 5) huolehtii tietokantoja koskevien soveltamissääntöjen valmistelusta (10 artikla); 6) osallistuu Europolin ja 10 artiklan 4 kohdassa tarkoitettujen kolmansien valtioiden ja kolmansien elinten välisiä suhteita koskevien sääntöjen antamiseen (10, 18 ja 42 artikla); 7) määrittää yksimielisesti hakemistojärjestelmän järjestämistä koskevat yksityiskohtaiset säännöt (11 artikla); 8) päättää kahden kolmasosan äänten enemmistöllä antaa johtajalle tehtäväksi muuttaa tietokannan perustamista koskevaa määräystä tai sulkea tietokanta, kuten 12 artiklan 2 kohdassa on määrätty (12 artikla); 9) voi ottaa kantaa yhteisen valvontaviranomaisen lausuntoihin ja kertomuksiin (24 artikla); 10) käsittelee kysymykset, jotka yhteinen valvontaviranomainen on saattanut sen käsiteltäväksi (24 artiklan 5 kohta); 11) sääntelee tietojärjestelmästä tehtävien pyyntöjen lainmukaisuutta koskevan valvontamenettelyn yksityiskohtia (16 artikla); 12) osallistuu johtajan ja apulaisjohtajien nimittämiseen ja erottamiseen (29 artikla); 13) valvoo, että johtaja hoitaa tehtäväänsä asianmukaisesti (7 ja 29 artikla); 14) osallistuu henkilöstösääntöjen hyväksymiseen (30 artikla); 15) osallistuu salassapitosuojaa koskevien sopimusten laatimiseen ja salassapitosuojaa koskevien sääntöjen hyväksymiseen (18 ja 31 artikla); 16) laatii säännöt, jotka koskevat 34 artiklan 2 kohdassa tarkoitettua johtajan osallistumista Euroopan parlamentin ja valiokunnan kokouksiin (34 artikla); 17) osallistuu talousarvion hyväksymiseen, mukaan lukien henkilöstösuunnitelma, tilintarkastus ja johtajan vastuuvapaus (35 ja 36 artikla); 18) hyväksyy yksimielisesti viisivuotisen taloussuunnitelman (35 artikla); 19) nimeää yksimielisesti varainhoidon valvojan ja valvoo hänen toimintaansa (35 artikla); 20) osallistuu varainhoitoasetuksen antamiseen (35 artikla); 21) hyväksyy yksimielisesti toimipaikkaa koskevan sopimuksen tekemisen (37 artikla); 22) antaa yksimielisesti Europolin työntekijöiden valtuuttamista koskevat säännöt; 23) tekee kahden kolmasosan enemmistöllä päätöksen jäsenvaltion ja Europolin välisessä tai jäsenvaltioiden keskinäisessä riidassa, joka koskee lainvastaisesta tai virheellisestä tietojen käsittelystä johtuvan vastuun nojalla maksettavia korvauksia (38 artikla); 24) osallistuu tämän yleissopimuksen mahdolliseen muuttamiseen (43 artikla); 25) huolehtii muista neuvoston sille antamista tehtävistä, erityisesti tämän yleissopimuksen soveltamista koskevien määräysten puitteissa."; b) korvataan 10 kohdan toinen alakohta seuraavasti: "Nämä kertomukset toimitetaan neuvostolle merkille pantavaksi ja hyväksyttäväksi. Kertomukset toimitetaan tiedoksi myös Euroopan parlamentille.". 16. Lisätään artikla seuraavasti: " 32 a artikla Oikeus tutustua Europolin asiakirjoihin Kaikilla unionin kansalaisilla sekä kaikilla luonnollisilla henkilöillä, jotka asuvat jossain jäsenvaltiossa, tai kaikilla oikeushenkilöillä, joilla on sääntömääräinen kotipaikka jossain jäsenvaltiossa, on oikeus tutustua Europolin asiakirjoihin Euroopan parlamentin ja neuvoston Euroopan yhteisön perustamissopimuksen 255 artiklan perusteella määrittelemien periaatteiden ja edellytysten mukaisesti.". 17. Poistetaan 33 artiklan 2 kohta. 18. Korvataan 34 artikla seuraavasti: " 34 artikla Tietojen antaminen Euroopan parlamentille 1. Neuvosto kuulee Euroopan parlamenttia ennen 10, 18, 24, 26, 28, 29, 30, 31, 40, 41 ja 42 artiklassa tarkoitettujen toimenpiteiden toteuttamista tai tätä yleissopimusta mahdollisesti muutettaessa. Euroopan parlamentin on annettava lausuntonsa neuvoston asettamassa määräajassa, joka on vähintään kolme kuukautta. Jos lausuntoa ei toimiteta kyseisessä määräajassa, neuvosto voi tehdä asiassa päätöksen. 2. Neuvoston puheenjohtajana toimiva valtio tai sen nimeämä edustaja ja Europolin johtaja voivat osallistua Euroopan parlamentin kokouksiin ja kaikkien niiden sekavaliokuntien kokouksiin, jotka Euroopan parlamentti yhteistyössä kansallisten parlamenttien kanssa mahdollisesti perustaa keskustellakseen Europoliin liittyvistä kysymyksistä. Hallintoneuvosto laatii yksimielisellä päätöksellä säännöt, jotka koskevat johtajan osallistumista Euroopan parlamentin ja tässä kohdassa tarkoitetun valiokunnan kokouksiin. Neuvoston puheenjohtajana toimiva valtio tai sen nimeämä edustaja ja Europolin johtaja noudattavat Euroopan parlamentin ja kansallisten parlamenttien suhteen pidättyvyyden ja salassapidon velvoitetta. 3. Tässä artiklassa määrätyt velvoitteet eivät rajoita kansallisten parlamenttien oikeuksia eivätkä Euroopan unionista tehdyn sopimuksen VI osaston nojalla suhteessa Euroopan parlamenttiin noudatettavien yleisten periaatteiden soveltamista.". 19. Lisätään 35 artiklan 4 kohtaan virke seuraavasti: "Viisivuotinen taloussuunnitelma toimitetaan tiedoksi neuvostolle ja Euroopan parlamentille.". 20. Lisätään 39 artiklan 4 kohtaan sanat seuraavasti: "tai Brysselin yleissopimuksen korvaavilla yhteisön säädöksillä.". 21. Lisätään 42 artiklaan kohta seuraavasti: "3. Europol luo tiiviit yhteistyösuhteet ja ylläpitää niitä Eurojustin kanssa siltä osin kuin se on tarpeellista Europolin tehtävien suorittamiseksi ja sen tavoitteiden toteuttamiseksi sekä päällekkäisten toimien välttämiseksi. Yhteistyön keskeiset kohdat määritetään sopimuksessa, joka tehdään tämän yleissopimuksen ja sen täytäntöönpanotoimenpiteiden mukaisesti.". 22. Poistetaan 43 artiklan 3 kohta. 2 artikla 1. Jäsenvaltioiden on hyväksyttävä tämä pöytäkirja valtiosääntönsä asettamien vaatimusten mukaisesti. 2. Jäsenvaltioiden on ilmoitettava Euroopan unionin neuvoston pääsihteerille valtiosääntönsä asettamien vaatimusten mukaisten, tämän pöytäkirjan hyväksymiseksi tarvittavien vaatimusten saattamisesta päätökseen. 3. Tämä pöytäkirja tulee voimaan yhdeksänkymmenen päivän kuluttua siitä, kun viimeisenä tämän muodollisuuden suorittanut valtio, joka oli Euroopan unionin jäsen neuvoston hyväksyessä tämän pöytäkirjan tekemistä koskevan säädöksen, on tehnyt 2 kohdassa tarkoitetun ilmoituksen. 3 artikla Jos tämä pöytäkirja tulee voimaan 2 artiklan 3 kohdan mukaisesti ennen kuin Euroopan poliisiviraston perustamisesta tehdyn yleissopimuksen (Europol-yleissopimuksen) 43 artiklan 1 kohdan perusteella laadittu pöytäkirja kyseisen yleissopimuksen 2 artiklan ja liitteen muuttamisesta(1) on tullut voimaan kyseisen pöytäkirjan 2 artiklan 3 kohdan mukaisesti, on viimeksi mainittu pöytäkirja katsottava kumotuksi. 4 artikla 1. Tähän pöytäkirjaan voi Europol-yleissopimuksen 46 artiklan mukaisesti liittyä jokainen valtio, josta tulee Euroopan unionin jäsen, jos pöytäkirja ei ole tullut voimaan Europol-sopimuksen liittymistä koskevien asiakirjojen tallettamispäivänä. 2. Tähän pöytäkirjaan liittymistä koskevat asiakirjat on Europol-yleissopimuksen 46 artiklan mukaisesti talletettava samanaikaisesti kyseiseen yleissopimukseen liittymistä koskevien asiakirjojen kanssa. 3. Tämän pöytäkirjan siihen liittyvän valtion kielellä Euroopan unionin neuvostossa laadittu teksti on todistusvoimainen. 4. Jos tämä pöytäkirja ei ole tullut voimaan Europol-yleissopimuksen 46 artiklan 4 kohdassa tarkoitetun määräajan päättyessä, se tulee liittyvän jäsenvaltion osalta voimaan 2 artiklan 3 kohdan mukaisena tämän pöytäkirjan voimaantulopäivänä. 5. Jos tämä pöytäkirja tulee voimaan 2 artiklan 3 kohdan mukaisesti ennen kuin Europol-yleissopimuksen 46 artiklan 4 kohdassa tarkoitettu määräaika on päättynyt, mutta sen jälkeen, kun 2 kohdassa tarkoitettu liittymisasiakirja on talletettu, liittyvä jäsenvaltio liittyy Europol-yleissopimuksen 46 artiklan mukaisesti Europol-yleissopimukseen sellaisena kuin se on muutettuna tällä pöytäkirjalla. 5 artikla 1. Euroopan unionin neuvoston pääsihteeri on tämän pöytäkirjan tallettaja. 2. Tallettaja julkaisee Euroopan yhteisöjen virallisessa lehdessä tiedot pöytäkirjan hyväksymisistä ja siihen liittymisistä samoin kuin kaikki muut sitä koskevat ilmoitukset. (1) EYVL C 358, 13.12.2000, s. 1.